**PROGRAM FESTIVALA DEVETE UMETNOSTI**

**U DEČJEM KULTURNOM CENTRU BEOGRAD**

**decembar 2021.**

**21. decembar - Otvaranje izložbe selektovanih radova Međunarodnog konkursa – strip kaiš 2021.** (dodela nagrada i razgovor sa članovima žirija)

**„U zemlji sanjaliji“ mini festival za posetioce izložbe** u čast sanjanja, stripova i Malog Nema - *Razgovaramo, stvaramo i budni sanjamo* sa Tamarom Lujak, Zoranom Stefanovićem i Lidijom Seničar; Kreativna radionica o snovima u stripu „Pripovedanje“ i primeri animiranih filmova za decu i od dece u saradnji sa međunarodnim festivalom MultiMost Fest

**25. decembar, subota od 10 do 12 časova - Kako nastaje karikatura? - t**radicionalna praktično-teorijska radionica uz prisustvo mladih ilustratora i karikaturista, drži Mileta Miloradović, karikaturista i likovni pedagog. Radionica je prilagođena deci i mladima.

**29. decembar, sreda**

u 16 časova – **Godišnja skupština Udruženja stripskih umetnika Srbije (USUS)**

u 18 časova – **Otvaranje godišnje izložbe Udruženja stripskih umetnika Srbije i pratećih izložbi „Lobačev: Čardak i na nebu i na zemlji“** selektora Zdravka Zupana i **„Zagor iz našeg sokaka“** (V) selektora Svetozara Anđela

**28. 29. i 30. decembar** – **od 12 do 14 časova - radionice animacije** **„Oživimo naše junake”**

Učesnici radionice imaju mogućnost da se upoznaju sa osnovnim tehnikama filma i pojmom ANIMACIJA! U studiju za animirani film Dečjeg kulturnog centra Beograd učesnici radionica oživljavaju svog junaka klasičnom 2D crtanom animacijom uz pomoć stola za animaciju i stop-trik tehnikom- oživljavaju junake modelovanjem plastelina, snimaju digitalnim aparatom koji je povezan sa animiranim programom Dragon frame. Cilj ovakve radionice je promocija tradicionalne (klasične animacije), ublažavanje uticaja digitalnih tehnologija (kompjutera, igrica.) i podsticanje kreativnosti i vežbanje pažnje koja je neophodna u svim segmentima obrazovanja.

Autor Marija Milanović Lazarevski, rediteljka animiranog filma

**od 10. do 13. januara 2022. godine od 12 do 14 časova- Mini festivali za decu i mlade**

sadrže: promocije i tribine, virtuelnu izložbu na sajtu USUS i projekciju kraćih filmova.

U Galeriji DKCB u organizaciji Udruženja stripskih umetnika Srbije:

* Mini festival „Gašin sabor, festival humoristično-karikaturalnog i porodičnog stripa“
* Mini festival „Striposlavija: Susreti u slavu slovenskog stripa“
* Mini festival „Azija, slika koja pripoveda: Azijski strip i animacija“
* „Junak od hiljadu oblačića — strip kao monomitsko putovanje kroz sopstveni život“ obrazovno-zabavno predavanje za srednjoškolce i studente